เสื้อแดง ในฐานะ รุ่นทางการเมือง
ความคิดต่อจากบทความชิ้นนี้ความทรงจำของ ปืนลั่นแสกหน้า: ว่าด้วยคนกรุงเทพฯ เสื้อแดง และปี 2553เสื้อแดง ตอนนี้อาจไม่ใช่ ขบวนการทางการเมือง (political movement) แล้ว มันไม่มีขบวนอะไรที่เรามองเห็นชัดในตอนนี้ แต่มันยังเป็น ชนชั้นทางการเมือง (political class – โดยเฉพาะเมื่อถูกคนอื่นมองมา ในเซนส์ อี๋ ไอ้พวกเสื้อแดง) หรือ กลุ่มความสำนึกรู้ทางการเมือง (political consciousness) แบบนึงอยู่ ในลักษณะที่คนยังระบุได้อยู่ว่า ฉันเป็นคนเสื้อแดงอย่างไรก็ตามมันอาจมีลักษณะผูกกับเหตุการณ์ในเวลาอยู่เหมือนกัน ถ้าเรามองว่ามันต้องอาศัยประสบการณ์ร่วม เพื่อจะกลายสภาพตัวเองมาเป็นเสื้อแดง ในแง่นี้ ความเป็นเสื้อแดงจึงไม่ได้อยู่เฉพาะตรงอุดมการณ์ทางการเมือง แต่มันมีลักษณะของการมีความทรงจำร่วมกัน และไม่ใช่ความทรงจำเกี่ยวกับคนอื่นในอดีต แต่เป็นความทรงจำที่มีร่วมกันก็เพราะได้สร้างร่วมกันในขณะเวลานั้น ซึ่งการโฆษณาชวนเชื่อใดๆ ไม่สามารถลบหรือเปลี่ยนความทรงจำนี้ได้ เพราะนี่เป็นความทรงจำที่เกี่ยวกับชีวิตของตัวเองคนเสื้อแดง จึงมีลักษณะเป็น รุ่นทางการเมือง (political generation?) ด้วย ในลักษณะเดียวกับ คนเดือนตุลา(16+19) คนรุ่นพฤษภา(35) เพียงแต่ความขัดแย้งยาวนาน รวมถึงการชุมนุมและการล้อมปราบต่างๆ ประกอบกับการที่การเมืองระดับรากหญ้ามันลงหลักแพร่หลาย มันเลยทำให้คนร่วมรุ่นนี้ มีจำนวนมากกว่ามากทำนองเดียวกับที่คนรุ่นถัดมาอาจร้องและเต้นเพลง เกรงใจ ของแรพเตอร์ได้ แต่ไม่รู้หรอกว่า การใช้ชีวิตอยู่ในสมัยที่เพลงนี้เปิดทุกที่ทุกผับมันเป็นยังไง แต่โอเค เราดีใจที่ผับยังเปิดเพลงนี้อยู่ และคนยังเต้นกับมันอยู่ แม้จะเป็นคนที่ไม่ได้เกิดในยุคสมัยนั้น แต่เราก็ร่วมความทรงจำนี้ได้ คือไม่ได้กีดกัน ไม่ได้แนวว่า อี๋ พวกเด็กอยากเรโทร (ทำนองที่ไปแซะ ติ่งส้ม) เพียงแต่ เฮ้ย มันมีความต่างอยู่จริงๆ ในแง่การเคยไปอยู่ตรงนั้น แต่เราไม่ได้หวงนะ ถ้าชอบก็มาเต้นด้วยกัน เต้นหลายคนก็สนุกหลายคน และนับจากตรงนี้ไป เราก็เป็นพวกเดียวกันได้ เต้นด้วยกันได้การนับว่า คนเสื้อแดง คือรุ่นทางการเมืองแบบหนึ่ง น่าจะทำให้คำอธิบายมันง่ายขึ้นด้วย เพราะในแง่อุดมการณ์ทางการเมือง คนเสื้อแดงเองก็มีเฉดต่างๆ กันไป
ความคิดต่อจากบทความชิ้นนี้ ความทรงจำของ ปืนลั่นแสกหน้า: ว่าด้วยคนกรุงเทพฯ เสื้อแดง และปี 2553ความทรงจำของ ปืนลั่นแสกหน้า: ว่าด้วยคนกรุงเทพฯ เสื้อแดง และปี 2553เสื้อแดง ตอนนี้อาจไม่ใช่
คนเสื้อแดง,อาทิตย์ สุริยะวงศ์กุล